Suure Pulitzeri auhinna 1927. aasta jooksul ilmunud parima dramaatilise teose eest  omandas noor ülikooli dotsent Paul G r e e n. Tema tragöödia In Abraham's Bosom on nii sisult kui vormilt väga julge asi. See on terav kaebus Ameerika kodanikkude vastu, kes on saanud sõnamurdjaks oma mustanahaliste kaaskodanikkude suhtes, ja ühtlasi manitsus, et Ameerika neegrite elule antaks mingit sisu ehk muidu nad hakkavad seda otsima ise. Näidendit etendati nädalate kaupa ühes väikeses katseteatris, kuna talle pääs suurtesse teatritesse on suletud Ameerika teatridirektorite vaenu tõttu uue sõna ja uute voolude vastu.